paragraph_text: Narednik James (eng. The Hurt Locker) je američki ratni film iz 2009. u režiji Kathryn Bigelow, a scenarist je Mark Boal. Glavne uloge tumače Jeremy Renner, Anthony Mackie, Brian Geraghty, Christian Camargo, Ralph Fiennes, David Morse i Guy Pearce. Film prati tim vojnika za onesposobljavanje eksplozivnih sredstava koji su na meti pobunjenika te prikazuje njihove psihološke reakcije na stres u borbi. Boal se u pisanju scenarija oslanjao na svoje iskustvo tijekom novinarstva u ratu.